CELEX: 52009XX0609(01)
Language: mt
Date: 2009-03-05 00:00:00
Title: Deċiżjoni Nru 128 tal- 5 ta’ Marzu 2009 dwar il-ftuħ ta' proċedura għall-għoti ta' awtorizzazzjoni għat-tiftix u l-esplorazzjoni ta' żejt u gass – riżorsi naturali ta' taħt l-art skont l-Artikolu 2(1)(3) tal-Att dwar ir-Riżorsi Naturali ta' Taħt l-Art, fil-Blokk 1-7 Tarnak , li jinsab fil-provinċji ta' Pleven u Vratsa, u n-notifika rigward il-kompetizzjoni prevista għall-għoti tal-awtorizzazzjoni

9.6.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 130/8
            
         
      DEĊIŻJONI Nru 128
   tal-5 ta’ Marzu 2009
   dwar il-ftuħ ta' proċedura għall-għoti ta' awtorizzazzjoni għat-tiftix u l-esplorazzjoni ta' żejt u gass – riżorsi naturali ta' taħt l-art skont l-Artikolu 2(1)(3) tal-Att dwar ir-Riżorsi Naturali ta' Taħt l-Art, fil-Blokk 1-7 “Tarnak”, li jinsab fil-provinċji ta' Pleven u Vratsa, u n-notifika rigward il-kompetizzjoni prevista għall-għoti tal-awtorizzazzjoni
   2009/C 130/06
   IR-REPUBBLIKA TAL-BULGARIJA
   IL-KUNSILL TAL-MINISTRI
   Skont l-Artikolu 5(2), l-Artikolu 42(1)(1) u l-Artikolu 44(3) tal-Att dwar ir-Riżorsi Naturali ta' Taħt l-Art, u b'kunsiderazzjoni tal-Artikolu 4(2)(16) u l-Artikolu 1(24a) tal-Att tal-Enerġija,
   IL-KUNSILL TAL-MINISTRI IDDEĊIEDA LI:
   
               1.
            
            
               jiftaħ proċedura għall-għoti ta' awtorizzazzjoni għat-tiftix u l-esplorazzjoni taż-żejt mhux raffinat u tal-gass naturali fil-Blokk 1-7 “Tarnak”, b'superfiċe ta' 253,39 km2 u b'koordinati tal-konfini 1 sa 15 skont l-Anness;
            
         
               2.
            
            
               jħabbar li l-għoti tal-awtorizzazzjoni skont il-punt 1 ser jissejjes fuq kompetizzjoni;
            
         
               3.
            
            
               jispeċifika li l-perjodu kopert mill-awtorizzazzjoni għat-tiftix u l-esplorazzjoni ser ikun ta' ħames snin mid-data tad-dħul fis-seħħ tal-kuntratt għat-tiftix u l-esplorazzjoni, bi dritt ta' estensjoni għal dan il-perjodu skont l-Artikolu 31(3) tal-Att dwar ir-Riżorsi Naturali ta' Taħt l-Art;
            
         
               4.
            
            
               il-kompetizzjoni għall-għoti tal-awtorizzazzjoni skont il-punt 1, issir nhar il-150 jum mid-data tal-pubblikazzjoni ta' din id-Deċiżjoni f'Il-Ġurnal Uffiċjali tal-Unjoni Ewropea, fil-bini tal-Ministeru tal-Ekonomija u l-Enerġija, Triq Triaditza, Nru 8, Sofia;
            
         
               5.
            
            
               id-data tal-għeluq għax-xiri tad-dossier tal-kompetizzjoni hija l-17.00 nhar il-120 jum mid-data tal-pubblikazzjoni ta' din id-Deċiżjoni f'Il-Ġurnal Uffiċjali tal-Unjoni Ewropea;
            
         
               6.
            
            
               id-data tal-għeluq għas-sottomissjoni tan-notifikazzjonijiet għall-parteċipazzjoni fil-kompetizzjoni hija l-17.00 nhar il-130 jum mid-data tal-pubblikazzjoni ta' din id-Deċiżjoni f'Il-Ġurnal Uffiċjali tal-Unjoni Ewropea;
            
         
               7.
            
            
               id-data tal-għeluq għas-sottomissjoni tal-applikazzjonijiet għall-kompetizzjoni hija l-17.00 nhar il-144 jum mid-data tal-pubblikazzjoni ta' din id-Deċiżjoni f'Il-Ġurnal Uffiċjali tal-Unjoni Ewropea;
            
         
               8.
            
            
               il-kompetizzjoni ma teħtieġx il-preżenza personali;
            
         
               9.
            
            
               il-prezz tad-dossier tal-kompetizzjoni huwa stabbilit għal BGN 500 (500 leva Bulgara). Id-dossier tal-kompetizzjoni jista' jinxtara mill-kamra Nru 802 tal-Ministeru tal-Ekonomija u l-Enerġija, Triq Triaditza, Nru 8, Sofia, matul il-perjodu ffissat fil-punt 5;
            
         
               10.
            
            
               il-parteċipanti fil-kompetizzjoni għandhom ikunu konformi mar-rekwiżiti speċifikati fl-Artikolu 23(1) tal-Att dwar ir-Riżorsi Naturali ta' Taħt l-Art;
            
         
               11.
            
            
               l-applikazzjonijiet tal-parteċipanti fil-kompetizzjoni ser ikunu evalwati abbażi tal-programmi ta' ħidma proposti, l-istrumenti tal-protezzjoni ambjentali u l-istrumenti tat-taħriġ, il-bonusijiet u wkoll skont il-kapaċitajiet maniġerjali u finanzjarji tagħhom;
            
         
               12.
            
            
               id-depożitu għall-parteċipazzjoni fil-kompetizzjoni huwa stabbilit għal BGN 10 000 (10 000 leva Bulgara) u għandu jitħallas qabel id-data tal-għeluq speċifikata fil-punt 6, fil-kont bankarju tal-Ministeru tal-Ekonomija u l-Enerġija, kif stabbilit fid-dossier tal-kompetizzjoni;
            
         
               12.1.
            
            
               fil-każ li applikant ma jiġix ammess fil-kompetizzjoni, id-depożiti għandu jiġi rrimburżat fi żmien 14-il jum wara d-data li fiha l-applikant ikun ġie nnotifikat bir-rifjut;
            
         
               12.2.
            
            
               id-depożitu tal-applikant rebbieħ ser jinżamm u d-depożiti tal-bqija tal-applikanti jiġu rrimborżati fi żmien 14-il jum mill-pubblikazzjoni tad-Deċiżjoni tal-Kunsill tal-Ministri għall-għoti tal-awtorizzazzjoni għat-tiftix u l-esplorazzjoni fil-Gazzetta tal-Istat;
            
         
               13.
            
            
               in-notifikazzjonijiet għall-parteċipazzjoni fil-kompetizzjoni u l-proposti mill-applikanti dwar il-kundizzjonijiet tal-kompetizzjoni għandhom jiġu ppreżentati lill-Ministeru tal-Ekonomija u l-Enerġija, Triq Triaditza, Nru 8, skont ir-rekwiżiti tal-Artikolu 46 tal-Att dwar ir-Riżorsi Naturali ta' Taħt l-Art;
            
         
               14.
            
            
               l-applikazzjonijiet għall-kompetizzjoni għandhom ikunu konformi mar-rekwiżiti u mal-kundizzjonijiet indikati fid-dossier tal-kompetizzjoni;
            
         
               15.
            
            
               il-kompetizzjoni tista' ssir anke jekk jitħalla jipparteċipa applikant wieħed biss;
            
         
               16.
            
            
               il-Ministeru tal-Ekonomija u l-Enerġija huwa awtorizzat jagħmel kif ġej:
            
         
               16.1.
            
            
               jibgħat it-test ta' din id-Deċiżjoni biex jiġi ppubblikat f'Il-Ġurnal Uffiċjali tal-Unjoni Ewropea u fil-Gazzetta tal-Istat, kif ukoll fuq is-sit tal-internet tal-Kunsill tal-Ministri;
            
         
               16.2.
            
            
               jaħtar kumitat biex jorganizza u jmexxi l-kompetizzjoni;
            
         
               17.
            
            
               l-appelli kontra din id-Deċiżjoni jistgħu jiġu indirizzati lill-Qorti Amministrattiva Suprema fi żmien 14-il jum mill-pubblikazzjoni tagħha f'Il-Ġurnal Uffiċjali tal-Unjoni Ewropea.
            
         
      
         
            Għall-Prim Ministru
         
         Meglena PLUGCHIEVA
         
      
      
         
            Għas-Segretarju Prinċipali Tal-Kunsill Tal-Ministri
         
         Veselin DAKOV
         
      
      
         Kopja awtentika,
         
            Id-Direttur Tal-Uffiċċju Tal-Kabinett
         
         Veselin DAKOV
         
      
   
   
      ANNESS
      
         LISTA TA' KOORDINATI TAL-KONFINI TAL-BLOKK 1-7 TARNAK
      
      Koordinati ġeografiċi (sistema ta' koordinati: 1942):
      
                  1.
               
               
                  43° 30′ 59,664″ N
               
               
                  23° 48′ 00,012″ E
               
            
                  2.
               
               
                  43° 31′ 00,000″ N
               
               
                  23° 52′ 00,000″ E
               
            
                  3.
               
               
                  43° 28′ 00,000″ N
               
               
                  23° 52′ 00,000″ E
               
            
                  4.
               
               
                  43° 28′ 00,000″ N
               
               
                  23° 57′ 48,000″ E
               
            
                  5.
               
               
                  43° 28′ 32,000″ N
               
               
                  23° 57′ 48,000″ E
               
            
                  6.
               
               
                  43° 28′ 32,000″ N
               
               
                  24° 00′ 02,000″ E
               
            
                  7.
               
               
                  43° 29′ 03,000″ N
               
               
                  24° 00′ 02,000″ E
               
            
                  8.
               
               
                  43° 29′ 03,000″ N
               
               
                  24° 08′ 17,000″ E
               
            
                  9.
               
               
                  43° 26′ 42,000″ N
               
               
                  24° 08′ 17,000″ E
               
            
                  10.
               
               
                  43° 26′ 42,000″ N
               
               
                  24° 12′ 04,000″ E
               
            
                  11.
               
               
                  43° 22′ 59,880″ N
               
               
                  24° 12′ 04,000″ E
               
            
                  12.
               
               
                  43° 22′ 59,880″ N
               
               
                  24° 00′ 00,000″ E
               
            
                  13.
               
               
                  43° 25′ 59,880″ N
               
               
                  24° 00′ 00,000″ E
               
            
                  14.
               
               
                  43° 25′ 59,880″ N
               
               
                  23° 48′ 00,000″ E
               
            
                  15.
               
               
                  43° 30′ 59,664″ N
               
               
                  23° 48′ 00,012″ E